KIRJALLINEN KYSYMYS E-3591/98

esittäjä(t): Freddy Blak (PSE) komissiolle

(3. joulukuuta 1998)

Aihe: Sosialististen järjestöjen syrjintä

Kansainvälisellä sosialistisella The International Falcon Movement Socialist Educational International -liikkeellä on kansainvälisiä yksiköitä 60:ssä vasemmistolaisesti suuntautuvissa järjestöissä ympäri maailmaa. Järjestöt katsovat komission syrjivän niitä niiden vasemmistolaisuuden vuoksi.

Liikkeen parissa toimiville on ilmoitettu, että heidän ei pitäisi aina työskennellä saman taustan omaavien yhteistyökumppaneiden kanssa, vaan että liikkeen täytyisi antaa yhteistyömahdollisuudet myös muita arvoja kannattaville järjestöille, jotta liikkeen verkosto voitaisiin hyväksyä.

Liikkeen säännöllisesti saamat tiedot osoittavat, että katoliset järjestöt saavat tukea useammin. Tämä ei ole ymmärrettävää, koska komission pitäisi olla puolueeton ja perustaa päätöksensä hankkeiden laatuun.

Yhteensä 111 järjestöä saa tukea budjettikohdasta 3029.

Kuinka monta sosialistista järjestöä saa tukea tästä budjettikohdasta?

Sosialististen järjestöjen saama tuki on vähentynyt huomattavasti viimeisten kahden vuoden aikana. Mikä on syynä tuen vähentymiseen?

Komission jäsenen Édith Cressoninkomission puolesta antama vastaus

(19. tammikuuta 1999)

Budjettikohdasta A-3029 (tuki hallituksista riippumattomille kansainvälisille nuorisojärjestöille) tuettavat järjestöt valitaan ja myönnettävän tuen määrästä päätetään vuosittain Euroopan yhteisöjen virallisessa lehdessä julkaistavien kelpoisuus- ja valintakriteerien perusteella. (Varainhoitovuoden 1998 osalta ks. ehdotuspyyntö 1998.(1))

On selvää, ettei kriteereihin liity mitään viittausta järjestöjen mahdolliseen poliittiseen tai tunnustukselliseen luonteeseen. Tuettujen poliittisten tai tunnustuksellisten järjestöjen määrä on sekin suorassa suhteessa siihen, mikä on komissiolle toimitettujen, kriteerit täyttävien tukihakemusten määrä. Vuonna 1998 komissio sai sosialistiseksi itsensä määritteleviltä järjestöiltä neljä hakemusta, joista yksi hylättiin, sillä se ei täyttänyt kelpoisuuskriteerejä (itävaltalainen järjestö, joka ei toimi kansainvälisesti). Myös tuensaajille myönnettävän tuen määrästä päätetään näiden kriteerien perusteella. Keskeisimpiä perusteita ovat nuorisoalan eurooppalaisen toimintaohjelman laatu, verkoston kehittäminen sekä kerrannaisvaikutukset.

Komissio haluaa tähdentää, että kun se pyysi International Falcon Movement Socialist Educational International -liikettä (IFM:ää) avaamaan toimintansa myös muille järjestöille, taustalla ei ollut budjettikohta A-3029 vaan muita, yksittäisiä hankkeita koskevia tukihakemuksia, jotka liittyivät Nuorten Eurooppa -ohjelmaan. On syytä todeta, että tällainen pyyntö esitettiin myös muille järjestöille niiden mahdollisesta poliittisesta suuntautumisesta riippumatta.

Kahden viime vuoden aikana myönnetyn tuen määrästä todettakoon, että kun tuki oli vuonna 1995 keskimäärin 17 400 euroa, keskiarvo laski 12 700 euroa vuonna 1997 ja edelleen 10 000 euroa vuonna 1998. Taustalla on se, että komissiolle on jätetty yhä enemmän hakemuksia samalla kun tarkoitukseen on varattu yhä vähemmän varoja (1,25 miljoonaa euroa vuonna 1995, 1,3 miljoonaa euroa vuonna 1997 ja 1,1 miljoonaa euroa vuonna 1998). Tässä mielessä IFM:n kanssa vastaavassa tilanteessa on siis valtaosa jo useita vuosia tukea saaneista järjestöistä - olipa niiden mahdollinen poliittinen tai tunnustuksellinen suuntautuminen mikä hyvänsä.

Lisäksi on syytä mainita, että viime vuonna komissiolle jätti ensimmäisen tukihakemuksensa European Falcon Network (EFN), jonka jäsenistön valtaosa on myös IFM:n jäseniä. Tällaisista tapauksista todetaan julkaistussa ehdotuspyynnössä (kohdassa 3, Kelpoisuusvaatimukset) seuraavaa: "Jos eurooppalainen järjestö ja maantieteellisesti kattavampi järjestö, joissa on samat Euroopan unionin maissa olevat jäsenet (tai useimmat niistä) - - jättävät hakemuksen, etusija annetaan eurooppalaiselle järjestölle". Otettuaan yhteyttä molempiin järjestöihin komissio päätti paitsi myöntää tukea eurooppalaiselle EFN-verkolle myös jatkaa IFM:n tukemista myöntäen sille 10 000 euroa.

(1) EYVL C 374, 10.12.1997.